**ZAPISNIK S 5. SJEDNICE UČITELJSKOG VIJEĆA**

održane 19. travnja 2018. godine s početkom u 16.00 sati

Prisutni: ravnateljica, pedagoginja, knjižničarke, učitelji prema popisu

Popis prisutnih učitelja nalazi se u prilogu zapisnika.

Ravnateljica pozdravlja sve prisutne te predlaže sljedeći dnevni red:

**Dnevni red**

1. Usvajanje zapisnika s prethodne sjednice Učiteljskog vijeća

2. Postignuće učenika na natjecanjima - osvrt na održana natjecanja u školskoj godini 2017./2018.

3. Dan škole

4. Zbogom školo do jeseni

5. Nabava mapa za likovnu kulturu i kutija za tehničku kulturu

6. Fotografiranje učenika

7. Disciplina učenika i učitelja

8. Kalendar do kraja školske godine

9. Različito

Dnevni red je jednoglasno prihvaćen.

**Ad 1)** Zapisnik s prethodne sjednice jednoglasno je usvojen.

**Ad 2)** Pedagoginja Matija Zidariznijela je osvrt na održana natjecanja u ovoj školskoj godini. Školska natjecanja održala su se iz informatike, vjeronauka, njemačkog jezika, engleskoga jezika, matematike, fizike, Mladi tehničar, geografije, hrvatskog jezika, povijesti, kemije, biologije, Sigurno u prometu, Klokan bez granica.

Učenici su sudjelovali na županijskim natjecanjima iz informatike, vjeronauka, njemačkoga jezika. Lidrano, matematike, Likovne kulture, Mladi tehničar, geografije, hrvatskoga jezika, povijesti, Sigurno u prometu.

Školski športski klub „Bilogora“ sudjelovao je županijskim natjecanjima iz rukometa - djevojčice i dječaci, stolnog tenisa - djevojčice i dječaci, odbojci - dječaci, kros trčanje, badmintona- djevojčice i dječaci, šaha - djevojčice i dječaci.

Učenici su također sudjelovali i na međuopćinskim natjecanjima iz malog nogometa i odbojke - djevojčice.

Na uličnoj utrci - Doživjeti stotu sudjelovao je učenik Ivan Komar te osvojio 4. mjesto.

**Ad 3)** Dan škole obilježit će se 30.svibnja 2018. godine. Koordinatorica programa Cvjetnog korza učiteljica Anita Jendrašić iznijela je plan programa:

* početak programa je u 11.00 sati te bi trebao trajati do 12.30 sati. Početak programa krenuo bi šetnjom iz kruga dvorišta do mjesnog doma u Špišić Bukovici te natrag do školske dvorane, ukoliko bude lijepo vrijeme (u slučaju lošeg vremena, cijeli program odvijat će se u sportskoj dvorani). Očekivano trajanje šetnje je 30 minuta. Po završetku šetnje, program se nastavlja u 11.30 sati u sportskoj dvorani. Budući da je nastavni dan, učitelji razredne nastave navedeni program pisat će kao aktivnost građanskog odgoja.
* svaka Područna škola predstavljat će svoju cvjetnu skupinu, dok će matična škola imati 4 cvjetne skupine. Također, svaka cvjetna skupina će imati transparent veličine a3, s brojem razreda i nazivom područne ili matične škole. Završetkom šetnje te ulaskom u dvoranu svirat će *Vivaldi Proljeće*. Svaka grupa imat će svoj cvjetni otok te plave čunjeve na kojima će biti transparenti kako bi se vidjelo koji razred predstavljaju.
* svaka grupa izabire cvjetni kostim po želji. Plesni nastup grupe može trajati 3 do 5 minuta. Potrebno je javiti do 30. 4. na koju će glazbu grupa plesati kako bi svaka grupa imala različitu pjesmu. Predaja kompletne matrice je do 25.5. 2018. godine.
* učiteljica Anita također moli predmetnu nastavu, odnosno nastavnice hrvatskoga jezika, da osiguraju voditelja programa.
* zbor će nastupati s 3 pjesme, dok će jedna točka biti ritmika.
* program će završiti skupnim plesom svih učenika i nastavnika na pjesmu *Luke Nižetića, Proljeće je, a u meni nemir.*

Ad 4) Ovogodišnji domaćin Zbogom školo do jeseni je *Glazbena škola Jan Vlašimsky*. Tema je očuvanje kulture baštine. Cilj je predstaviti kulturnu baštinu, tradiciju mjesta u kojemu je škola nalazi. Nadalje, ove godine naglasak je na učiteljima koji će uz pomoć učenika predstavljati svoju školu.

Prijedlozi:

* izrada torbi od recikliranog materijala s motivima tradicije koja je karakteristična za Špišić Bukovicu te modna revija torbi koje će prezentirati nastavnici.
* Antonija Šandrk pjeva pjesmu *Špišić Bukovica moje selo malo*

Povjerenstvo koje će se pobrinuti za prikladan program kojim će se škola predstavljati:

1. Vesna Matovina

2. Antonija Šandrk

3.Gordana Čurik

**Ad 5)** Ravnateljica predlaže nabavu mapa za likovnu kulturu i kutija za tehničku kulturu za cijelu školu od nakladničkih kuća, kako bi škola dobila rabat za kupnju knjiga u knjižnici.

**Ad 6)** Jednoglasno je usvojeno da i ove godine učenike fotografira Bartolić Photography u 5. mjesecu.

**Ad 7)** Ravnateljica upozorava na disciplinu učenika, ali i nastavnika. Naime, ujedno kritizira nepravovremeni odlazak na nastavu. Zbog kašnjenja nastavnika na sat, mali odmor ne traje više 5, već 15 minuta. Upozorava na pojačana dežurstva na hodnicima zbog neprimjerenog ponašanja učenika. Također upozorava nastavnike na kriteriji prilikom ocjenjivanja koji se spustili, stoga zahtjeva da se isti kriteriji povećaju.

**Ad 8)** Naime zbog odgode nastave koja je uslijedila zbog loših vremenskih uvjeta, 1. i 2. ožujka, potrebna je nadoknada kako bismo ostvarili 175 radnih dana. Stoga će 30.4. ipak biti radni dan, a ne neradni kako je planirano.

Dan škole obilježit će se 30.svibnja.

Nastavničko putovanje u Fužine i Crikvenicu planirano je za 1. lipanj.

Povjerenstvo za organizaciju puta:

1. Marijana Novak Stanić

2. Matija Zidar

3. Gordana Čurik

4. Anita Jendrašić

**Ad 9) Različito**

* zbog odlaska nastavnice Tene Horvat te povratka Lidije Jakupec Jendrašić s porodiljnog dopusta, razred 6a dobiva novu razrednicu Ivanu Vidović. Budući da nastavnica Lidija Jakupec Jendrašić ima punu satnice te nije u mogućnosti preuzeti razred koji je dosad vodila nastavnica Tena Horvat.
* zbog preuzimanja razredništva, Ivana Vidović prepušta vjeronauk 4. razreda Antoniji Šandrk.
* nastava po novom rasporedu kreće 30.travnja 2018.

Sjednica je završila u 17:30 sati.

Zapisničar: Martina Šalinger

Ravnateljica: Marijana Novak Stanić

Špišić Bukovica, 19. travanj 2018.